水佳胤

水佳胤（），字啓明，號向若，浙江寧波府鄞縣，明朝政治人物。

生平
天啟二年（1622年）壬戌科進士，授大理评事，以奉催金花税出使留都，憫民力困匱，屢請缓徵，鏤俸議降者再。崇禎改元，上以讞狱多平反，有纂修棘寺詳刑之命，書成，改授御史。劾罷大司馬梁廷棟及通州总兵杨国栋，凡關不法弊政者，疏凡七上，舉朝震懼。未幾，左遷行人司副，轉禮曹，已。參議湖廣，提督學政。再調建寧兵巡，靖白莲妖黨晉微，暨崇安、鉛山諸寇。尋改羅定兵備，時七山、西山、留洞諸處俱亂，悉討平之。又攝理鹾臬、兵巡各司，以及惠潮諸郡，岭南海北一身七篆，莫不经畫有方，政敏盗息。時朝議不公，忌途多棘，遂以老疾乞歸。自營樂丘，适有孤冢峙前，咸請去之。笑謂：「吾異日長處此土，留以為前鄰，不亦可乎！」又以僑居曉山，被寇事露，其人願以祖墓相偿，正色諭之曰：「若為不肖之行，而欲波及祖宗，吾亦继若為不肖之行，以攘前贤乎！」遂置不問。所著詩、古文，老逸有法。

參考文獻

《寧波府志》

J
鄞縣人
明朝大理寺评事
明朝湖廣布政使司參議
明朝監察御史
明朝廣東按察司副使
明朝行人司副
明朝羅定州知州